
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 247 

18 Δεκεμβρίου 2012 


Α ΠΟΦΑΣΕΙ Σ 

Αριθμ. 14952/Διεκ. 10124 

Τροποποίηση διατάξεων του Κανονισμού της Βουλής 
(Μέρος Β'). 

Ο ΠΡΟΕΔΡΟΣ 

ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1. Τις διατάξεις των άρθρων 65 παρ. 6 και 103 παρ. 6 
του Συντάγματος της Ελλάδος, σύμφωνα με τις οποίες 
το προσωπικό της Βουλής διέπεται αποκλειστικά από 
τον Κανονισμό της, σε συνδυασμό με τις διατάξεις του 
άρθρου 11 παρ. 4 του Κανονισμού της Βουλής (μέρος 
κοινοβουλευτικό, ΦΕΚ 106/Α/87), όπως ισχύει. 

2. Τις διατάξεις των άρθρων 1, 3, 37 και 103 του Κανο¬ 
νισμού της Βουλής (Μέρος Β', ΦΕΚ 51/Α/97), όπως ισχύει. 

3. Την από 29 Νοεμβρίου 2012 σύμφωνη γνώμη της 
Επιτροπής Κανονισμού της Βουλής, μετά από πρότασή 
μας, σε συνδυασμό με την εκτίμηση των υπηρεσιακών 
αναγκών και του έργου των υπηρεσιών της Βουλής. 

4. Το γεγονός ότι από την απόφαση αυτή προκαλείται 
μείωση δαπανών του προϋπολογισμού δαπανών της 
Βουλής οικονομικού έτους 2013, αποφασίζουμε: 

Τροποποιούμε διατάξεις του Κανονισμού της Βουλής 
(Μέρος Β', ΦΕΚ 51/Α/1997), όπως ισχύει, ως εξής: 

ΤΜΗΜΑ ΠΡΩΤΟ 
ΟΡΓΑΝΩΤΙΚΟ 

Άρθρο 1 

1. Η παράγραφος 1 του άρθρου 3 αντικαθίσταται ως 
εξής: 

«1. Οι υπηρεσίες της Βουλής διαρθρώνονται ως ακο¬ 
λούθως: 

α. Γραφείο Προέδρου της Βουλής. 

β. Γ ραφεία Αντιπροέδρων της Βουλής. 

γ. Γ ραφείο Γ ενικού Γ ραμματέα της Βουλής. 

δ. Ειδική Γραμματεία Προέδρου της Βουλής. 

ε. Επιστημονική Υπηρεσία της Βουλής. 

στ. Γενική Διεύθυνση Κοινοβουλευτικού Έργου. 


ζ. Γενική Διεύθυνση Διεθνών Σχέσεων και Επικοινω¬ 
νίας. 

η. Γ ενική Διεύθυνση Διοικητικής Υποστηρίξεως. 
θ. Διεύθυνση Βιβλιοθήκης της Βουλής, 
ι. Γ ραφεία των Κοινοβουλευτικών Ομάδων, 
ια. Γ ραφείο Διπλωματικού Συμβούλου, 
ιβ. Ειδική Υπηρεσία Υγειονομικής Καλύψεως. 
ιγ. Τμήμα Πολιτικής Σχεδιάσεως Έκτακτης Ανάγκης 
(Π.Σ.Ε.Α.). 

ιδ. Γραφείο Τύπου και Κοινοβουλευτικής Πληροφο- 
ρήσεως. 

ιε. Γ ραφείο Προϋπολογισμού του Κράτους στη Βουλή.» 

Άρθρο 2 

1. Η «Γενική Διεύθυνση ΝομοθετικούΈργου και Κοινο¬ 
βουλευτικού Ελέγχου» και η «Γενική Διεύθυνση Κοινο¬ 
βουλευτικών Επιτροπών» συγχωνεύονται σε μία Γ ενική 
Διεύθυνση, με την ονομασία «Γενική Διεύθυνση Κοινο¬ 
βουλευτικού Έργου». 

2. Η επικεφαλίδα και το άρθρο 7 του κεφαλαίου Δ'α- 
ντικαθίστανται ως εξής: 

«Γενική Διεύθυνση Κοινοβουλευτικού Έργου» 

«Άρθρο 7 

Αποστολή - Βασική διάρθρωση 

1. Η Γ ενική Διεύθυνση ΚοινοβουλευτικούΈργου έχει ως 
αποστολή το συντονισμό των οργανικών μονάδων που 
ανήκουν σε αυτή για την προώθηση των διαδικασιών 
του νομοθετικού έργου, τη διεξαγωγή του κοινοβου¬ 
λευτικού ελέγχου, την υποστήριξη εν γένει των Κοι¬ 
νοβουλευτικών Επιτροπών και την τήρηση των ειδικών 
διαδικασιών, που προβλέπονται από τον Κανονισμό της 
Βουλής (Μέρος Κοινοβουλευτικό). 

2. Η Γενική Διεύθυνση ΚοινοβουλευτικούΈργου συ¬ 
γκροτείται από τις εξής Διευθύνσεις: 

α) Διεύθυνση ΝομοθετικούΈργου. 
β) Διεύθυνση Κοινοβουλευτικού Ελέγχου, 
γ) Διεύθυνση Στενογραφίας και πρακτικών της Βου¬ 
λής. 

δ) Διεύθυνση Διαρκών Επιτροπών, 
ε) Διεύθυνση Ειδικών Μόνιμων Επιτροπών.» 

3. Η παράγραφος 2 του άρθρου 8 αντικαθίσταται ως 
εξής: 

«Η Διεύθυνση Νομοθετικού Έργου συγκροτείται από 
τα εξής Τμήματα: 

α) Τμήμα Νομοθετικής Λειτουργίας. 

β) Τμήμα Γραμματείας. 

γ) Τ μήμα Επιμελητών.» 

Οι αρμοδιότητες του καταργούμενου Τμήματος Αρ¬ 
χείου ΝομοθετικούΈργου της Διεύθυνσης Νομοθετικού 
Έργου ανατίθενται στο Τμήμα Γραμματείας της ίδιας 
Διεύθυνσης. 

4. Στην παράγραφο 3 του άρθρου 8 το εδάφιο «δ) Τ μή¬ 
μα Επιμελητών» αναριθμείται σε «γ) Τμήμα Επιμελητών». 

5. Στο τέλος του εδαφίου «γ)Τμήμα Επιμελητών» η 
φράση «και ιδίως των Γενικών Διευθύνσεων Νομοθετικού 
Έργου και Κοινοβουλευτικού Ελέγχου και Κοινοβουλευ¬ 
τικών Επιτροπών» αντικαθίσταται από τη φράση «και ιδί¬ 
ως της Γ ενικής Διευθύνσεως ΚοινοβουλευτικούΈργου». 

6. Η παράγραφος 2 του άρθρου 9 αναδιατυπώνεται 
ως εξής: 

«Η Διεύθυνση Κοινοβουλευτικού Ελέγχου συγκροτείται 
από τα εξής Τ μήματα: 

α) Τ μήμα Αναφορών. 

β) Τμήμα Ερωτήσεων και Αιτήσεων Καταθέσεως Εγ¬ 
γράφων 

γ) Τ μήμα Επερωτήσεων.» 

Οι αρμοδιότητες του καταργούμενου Τμήματος Αιτή¬ 
σεων Καταθέσεως Εγγράφων ανατίθενται στο Τμήμα 
Ερωτήσεων της ίδιας Διεύθυνσης, που μετονομάζεται 
σε Τμήμα Ερωτήσεων και Αιτήσεων Καταθέσεως Εγ¬ 
γράφων. 

Άρθρο 3 

1. Ο τίτλος «ΚΕΦΑΛΑΙΟ Ε' “Γενική Διεύθυνση Κοινο¬ 
βουλευτικών Επιτροπών”» και το άρθρο 11 καταργούνται. 
Τα άρθρα 12 και 13 ενσωματώνονται αναριθμούμενα 
στο Κεφάλαιο Δ' «Γενική Διεύθυνση Κοινοβουλευτικού 
Έργου». Τα Κεφάλαια ΣΤ' και επόμενα και τα άρθρα 14 
και επόμενα αναριθμούνται αντιστοίχως. 

2. Στο τέλος της παραγράφου 2 του άρθρου 11 (πρώην 
12) προστίθεται περίπτωση «γ) Τμήμα πρακτικών Επιτρο¬ 
πών και Γραμματείας» και στο τέλος της παραγράφου 3 
του ίδιου άρθρου προστίθεται εδάφιο που έχει ως εξής: 

«γ) Τμήμα πρακτικών Επιτροπών και Γραμματείας. 

Η τήρηση των πρακτικών των κατά τον Κανονισμό 
της Βουλής (Μέρος Κοινοβουλευτικό) κοινοβουλευτικών 
επιτροπών ή Υποεπιτροπών και η ακριβής έκθεση όσων 
λαμβάνουν χώρα κατά τη διάρκεια των συνεδριάσεων 
αυτών, εκτός εάν προβλέπεται διαφορετικά στην από¬ 
φαση σύστασής τους. 

Η απομαγνητοφώνηση από τους πρακτικογράφους 
του μέρους της συζήτησης που κατέγραψαν. 

Η καταχώριση στα πρακτικά της συνεδριάσεως κάθε 
εγγράφου που αναγνώσθηκε κατά τη διάρκειά της και 
κάθε τροπολογίας, προσθήκης, αιτήσεως, καθώς και 
κάθε εν γένει στοιχείου που συμβάλλει στην αποτύ¬ 
πωση κατά τον αρτιότερο τρόπο όσων λέγονται και 
λαμβάνουν χώρα σε κάθε συνεδρίαση. 

Η μέριμνα για την άμεση παράδοση των κειμένων και 
των εγγράφων, που έχουν τυχόν καταχωρισθεί, στις 
αντίστοιχες διευθύνσεις κοινοβουλευτικών επιτροπών. 

Η καταχώριση, μέσω ηλεκτρονικού υπολογιστή, στα 
πρακτικά των συνεδριάσεων των κοινοβουλευτικών επι¬ 
τροπών ή των υποεπιτροπών αυτών των διορθώσεων, οι 


οποίες έχουν γίνει από τον γραμματέα της επιτροπής 
ή της υποεπιτροπής. 

Η συγκέντρωση σε ενιαίο κείμενο και η ταξινόμηση 
των πρακτικών κάθε συνεδρίασης. 

Η μέριμνα για την παράδοση των τελικών κειμένων, 
όπως αυτά έχουν διορθωθεί, στις αντίστοιχες διευθύν¬ 
σεις κοινοβουλευτικών επιτροπών. 

Η επιμέλεια της εκτυπώσεως των πρακτικών των συ¬ 
νεδριάσεων των διαρκών επιτροπών, όταν αυτές ασκούν 
νομοθετικό έργο.» 

3. Η παράγραφος 2 του άρθρου 12 (πρώην 13) αναδι¬ 
ατυπώνεται ως εξής: 

«Η Διεύθυνση Ειδικών Μόνιμων Επιτροπών συγκροτεί¬ 
ται από τα εξής Τ μήματα: 
α) Α' Τ μήμα. 
β) Β' Τμήμα.» 

Οι αρμοδιότητες του καταργούμενου Τ μήματος ΔΕΚΟ 
και λοιπών Επιτροπών ανατίθενται στο Α' Τμήμα της 
Διευθύνσεως Ειδικών Μονίμων Επιτροπών. 

4. Το άρθρο 14 «Διεύθυνση Πρακτικών Επιτροπών» 
καταργείται. 

Άρθρο 4 

1. Η παράγραφος 2 του άρθρου 15 (πρώην 17) «Διεύθυν¬ 
ση Ευρωπαϊκών Υποθέσεων» αναδιατυπώνεται ως εξής: 

«2. Η Διεύθυνση Ευρωπαϊκών Υποθέσεων συγκροτείται 
από τα εξής Τ μήματα και Γ ραφείο: 
α) Τμήμα Ευρωπαϊκής Ένωσης, 
β) Τμήμα Ευρωπαϊκών Περιφερειακών Διασκέψεων και 
Συνεργασιών. 

γ) Γ ραφείο Διασύνδεσης της Βουλής με το Ευρωπαϊκό 
Κοινοβούλιο.» 

2. Οι αρμοδιότητες του καταργούμενου Τμήματος 
Ευρωπαϊκής Τεκμηρίωσης ανατίθενται στο Τμήμα Ευ¬ 
ρωπαϊκής Ένωσης. 

3. Η παράγραφος 2 του άρθρου 16 (πρώην 18) αναδι¬ 
ατυπώνεται ως εξής: 

«2. Η Διεύθυνση Διεθνών Υποθέσεων και Ελληνισμού 
της Διασποράς συγκροτείται από τα εξής Τμήματα: 
α) Τμήμα Ελληνισμού της Διασποράς. 
β) Τμήμα Ομάδων Φιλίας και Διμερών Θεμάτων.» 

4. Οι αρμοδιότητες του καταργούμενου Τμήματος 
Διεθνούς Συνεργασίας και Ειδικευμένων Οργανισμών 
ανατίθενται στο Τμήμα Ελληνισμού της Διασποράς. 

5. Η παράγραφος 2 του άρθρου 17 (πρώην 19) αναδι¬ 
ατυπώνεται ως εξής: 

«2. Η Διεύθυνση Επικοινωνίας συγκροτείται από τα 
εξής Τ μήματα: 

α) Τμήμα Ενημέρωσης Πολιτών, Κοινωνικών Φορέων 
και Δημοσίων Σχέσεων, 
β) Τμήμα Πρωτοκόλλου και Εθιμοτυπίας.» 

6. Οι αρμοδιότητες του καταργούμενου Τμήματος 
Πληροφόρησης του Πολίτη ανατίθενται στο Τμήμα Ενη¬ 
μέρωσης Πολιτών, Κοινωνικών Φορέων και Δημοσίων 
Σχέσεων της Διεύθυνσης Επικοινωνίας. 

7. Οι παράγραφοι 2 και 3 του άρθρου 18 (πρώην 20) 
αντικαθίστανται ως εξής: 

«2. Η Διεύθυνση Εκδόσεων και Εκτυπώσεων συγκρο¬ 
τείται από τα εξής Τμήματα: 

α) Τμήμα Σχεδιασμού, Εργασιών Προεκτύπωσης και 
Ενημέρωσης. 

β) Τμήμα Παραγωγής, Διαχείρισης Εκδόσεων και Εξυ¬ 
πηρέτησης Κοινού. 

3. Οι αρμοδιότητες των Τμημάτων είναι ιδίως: 

α) Τμήμα Σχεδιασμού, Εργασιών Προεκτύπωσης και 
Ενημέρωσης. 

Η υλοποίηση των εν γένει εργασιών προεκτυπώσεων, 
όπως, ο δημιουργικός σχεδιασμός, η στοιχειοθεσία, η 
σελιδοποίηση, η ενσωμάτωση διορθώσεων, η επιμέλεια, 
το μοντάζ, η παραγωγή συμβατικών ή ψηφιακών πλακών, 
σε συνεργασία με τις εμπλεκόμενες, κατά περίπτωση, 
υπηρεσίες της Βουλής. 

Η ηλεκτρονική αρχειοθέτηση των πόσης φύσεως ερ¬ 
γασιών και εκδόσεων της Βουλής, με τρόπο που κα¬ 
θιστά ευχερή και αποτελεσματική την αναζήτηση και 
την αποστολή τους στο Τμήμα Παραγωγής και στη 
βάση δεδομένων της Διευθύνσεως Πληροφορικής και 
Νέων Τεχνολογιών για τις ανάγκες των ιστοχώρων της 
Βουλής. 

Η μέριμνα για την προμήθεια, τη συντήρηση και την 
καλή λειτουργική κατάσταση του προεκτυπωτικού εξο¬ 
πλισμού, καθώς και για την προμήθεια των απαιτούμε- 
νων ανταλλακτικών και αναλώσιμων υλικών. 

Η μέριμνα για το σχεδίασμά και την υλοποίηση εκ¬ 
δόσεων σε ψηφιακή μορφή, καθώς και η επιμέλεια και 
παρακολούθηση των εκδόσεων που γίνονται από εξω¬ 
τερικούς συνεργάτες, σε συνεργασία με το άλλο Τμήμα 
της Διεύθυνσης Εκδόσεων και Εκτυπώσεων. 

Η διανομή των πόσης φύσεως κοινοβουλευτικών εγ¬ 
γράφων (εντύπων και ψηφιακών), όπως νομοσχεδίων, 
προτάσεων νόμων, πορισμάτων, εκθέσεων Κοινοβου¬ 
λευτικών Επιτροπών κ.λπ., καθώς και των πρακτικών της 
Βουλής και των Επιτροπών της, εφόσον στην περίπτωση 
αυτή το αποφασίσει ο Πρόεδρος της Βουλής. 

β) Τμήμα Παραγωγής, Διαχείρισης Εκδόσεων και Εξυ¬ 
πηρέτησης Κοινού. 

Η εκτύπωση των εργασιών, η σύνθεση και βιβλιοδέ- 
τησή τους και η παράδοση αυτών στις αρμόδιες Υπη¬ 
ρεσίες. 

Η μέριμνα για την προμήθεια του κατάλληλου εξοπλι¬ 
σμού και των απαιτούμενων ανταλλακτικών και αναλώ¬ 
σιμων υλικών για τις εργασίες του Τμήματος και την 
καλή και αποτελεσματική λειτουργία του. 

Η αρχειοθέτηση όλων των εκτυπωτικών πλακών και 
των λοιπών στοιχείων, ώστε να είναι ευχερής και λει¬ 
τουργική η επαναχρησιμοποίησή τους σε περιπτώσεις 
επανεκδόσεων. 

Η παρακολούθηση των εργασιών που εμπίπτουν στον 
τομέα ευθύνης του Τμήματος, οι οποίες γίνονται από 
εξωτερικούς συνεργάτες. 

Η παρακολούθηση, η συγκέντρωση, η αποθήκευση, η 
ταξινόμηση και διάθεση των πάσης φύσεως έντυπων 
και ψηφιακών εκδόσεων της Βουλής των Ελλήνων και 
η πληροφόρηση του κοινού για τις εκδοτικές αυτές 
δραστηριότητες. 

Η διαχείριση και διάθεση των εκδόσεων της Βουλής, 
εκτός των άλλων και σε όλους τους φορείς που έχουν 
άμεση και έμμεση σχέση με αυτή, η αποστολή τους, 
μετά από έγκριση, σε κάθε αποδέκτη, όπως βιβλιοθήκες, 
σχολεία, εκθέσεις, συνέδρια και κοινωνικούς ή άλλους 
φορείς και η τήρηση ηλεκτρονικού και έντυπου αρχείου 
παραλαβής και διαθέσεως εντύπων και εκδόσεων.» 

Άρθρο 5 

1. Η «Γενική Διεύθυνση Ανθρωπίνου Δυναμικού» και η 
«Γενική Διεύθυνση Οικονομικών Υπηρεσιών και Τεχνικής 
Υποστηρίξεως» συγχωνεύονται σε μία Γ ενική Διεύθυνση 


με την ονομασία «Γενική Διεύθυνση Διοικητικής Υπο¬ 
στηρίξεως». 

2. Ο τίτλος ΚΕΦΑΛΑΙΟ Ζ' «Γενική Διεύθυνση Ανθρώ¬ 
πινου Δυναμικού» και το άρθρο 19 αντικαθίστανται ως 
εξής: 

«ΚΕΦΑΛΑΙΟ ΣΤ’» 

«Γενική Διεύθυνση Διοικητικής Υποστηρίξεως» 

Αρθρο 19 

Αποστολή - Βασική διάρθρωση 

1. Η Γ ενική Διεύθυνση Διοικητικής Υποστηρίξεως έχει 
ως αποστολή τον προγραμματισμό της δραστηριότητας 
και το συντονισμό της λειτουργίας των επί μέρους ορ¬ 
γανικών μονάδων, από τις οποίες συγκροτείται, καθώς 
και την παρακολούθηση του έργου τους, με σκοπό την 
αποτελεσματική λειτουργία τους. 

2. Η Γ ενική Διεύθυνση Διοικητικής Υποστηρίξεως συ¬ 
γκροτείται από τις εξής Διευθύνσεις και Τμήματα: 

α) Διεύθυνση Ανθρώπινου Δυναμικού και Επιμορφώ- 
σεως. 

β) Διεύθυνση Πληροφορικής και Νέων Τ εχνολογιών. 
γ) Τμήμα Βουλευτών και Κομμάτων, 
δ) Διεύθυνση Οικονομικών Υπηρεσιών, 
ε) Διεύθυνση Προμηθειών και Διαχειρίσεως Υλικού, 
στ) Διεύθυνση Τεχνικών Υπηρεσιών.» 

3. Το προβλεπόμενο στην περίπτωση «δ)» της παρα¬ 
γράφου 2 και στο εδάφιο «δ)» της παραγράφου 3 του 
άρθρου 20 (πρώην 22) «Τμήμα Κινήσεως Οχημάτων», 
που ανήκε στη Δ/νση Ανθρώπινου Δυναμικού και Επι- 
μορφώσεως, μετονομάζεται σε «Τμήμα Διαχειρίσεως και 
Κινήσεως Οχημάτων» και ανήκει πλέον ως περίπτωση 
και εδάφιο «γ)» στη Διεύθυνση Προμηθειών και Διαχει¬ 
ρίσεως Υλικού. 

4. Τα άρθρα 24 «Μονάδα Οργάνωσης και Μεθόδων» 
και 25 «Τμήμα Υποδομών και Περιφερειακών Δραστη¬ 
ριοτήτων» καταργούνται. 

Αρθρο 6 

Ο τίτλος ΚΕΦΑΛΑΙΟ Η' «Γενική Διεύθυνση Οικονομικών 
Υπηρεσιών και Τεχνικής Υποστηρίξεως» και το άρθρο 
27 καταργούνται. 

Τα άρθρα 28 «Διεύθυνση Οικονομικών Υπηρεσιών», 29 
«Διεύθυνση Προμηθειών και Διαχειρίσεως Υλικού» και 
30 «Διεύθυνση Τεχνικών Υπηρεσιών» ενσωματώνονται 
αναριθμούμενα στο Κεφάλαιο ΣΤ'. 

Αρθρο 7 

1. Η περίπτωση «δ) Τμήμα Κτιριακής Μέριμνας» της 
παραγράφου 2 και το αντίστοιχο εδάφιο δ) της παρα¬ 
γράφου 3 του άρθρου 25 (πρώην 30) καταργούνται. Οι 
αρμοδιότητες του καταργούμενου Τμήματος Κτιριακής 
Μέριμνας ανατίθενται στο Τμήμα Κτιρίων και Περιβάλ¬ 
λοντος Χώρου. 

2. Η παράγραφος 2 του άρθρου 25 (πρώην 30) αναδι¬ 
ατυπώνεται ως εξής: 

«2. Η Διεύθυνση Τεχνικών Υπηρεσιών συγκροτείται 
από τα εξής Τμήματα: 

α) Τμήμα Κτιρίων και Περιβάλλοντος Χώρου, 
β) Τ μήμα Ηλεκτρολογίας-Μηχανολογίας. 
γ) Τμήμα Καθαριότητας, 
δ) Τ μήμα Τ εχνιτών και Εργατών.» 

Αρθρο 8 

1. Το άρθρο 32 «Διεύθυνση Μπενακείου Βιβλιοθήκης 
και Συλλογών Πολιτικών Προσωπικοτήτων» καταργείται. 

2. Η παράγραφος 2 του άρθρου 26 (πρώην 31) αναδι¬ 
ατυπώνεται ως εξής: 

«2. Η Διεύθυνση Βιβλιοθήκης της Βουλής συγκροτείται 
από τα εξής Τμήματα: 
α) Τμήμα Κοινοβουλευτικής Βιβλιοθήκης, 
β) Τμήμα Βιβλιοθήκης Πόλεως (Καπνεργοστάσιο) και 
Διαχειρίσεως Συστημάτων Βιβλιοθήκης. 

γ) Τ μήμα Διατηρήσεως και Συντηρήσεως Έντυπου 
Υλικού και Έργων Τέχνης. 

δ) Τμήμα Μπενακείου Βιβλιοθήκης και Συλλογών Πο¬ 
λιτικών Προσωπικοτήτων.» 

3. Η παράγραφος 3 του άρθρου 26 (πρώην 31) αναδι¬ 
ατυπώνεται ως εξής: 

«Οι αρμοδιότητες των Τμημάτων είναι ιδίως: 
α) Τ μήμα Κοινοβουλευτικής Βιβλιοθήκης 
Η διαχείριση, η τεκμηρίωση και η παροχή κοινοβου¬ 
λευτικής πληροφόρησης, για τις εισηγητικές εκθέσεις, 
τα πρακτικά της Βουλής, τα τεύχος Εφημερίδας της 
Κυβερνήσεως (Φ.Ε.Κ.) και το εν γένει υλικό που παρά- 
γεται από τις υπηρεσίες της Βουλής. 

Η μέριμνα για την αγορά βιβλίων και περιοδικών κοι¬ 
νοβουλευτικού ενδιαφέροντος, καθώς και εκδόσεων δη¬ 
μόσιων υπηρεσιών, οργανισμών και επιχειρήσεων του 
ευρύτερου δημόσιου τομέα, όπως αυτός καθορίζεται 
κάθε φορά. 

Η ενημέρωση και η εξυπηρέτηση των Βουλευτών και 
των υπηρεσιών της Βουλής με δανεισμό βιβλίων, δια- 
δανεισμό, λειτουργία του αναγνωστηρίου κ.ά.. 

Η μέριμνα για τη φύλαξη, την ανάπτυξη και την τεκ¬ 
μηρίωση της συλλογής των Πολυτίμων και Σπανίων 
Εντύπων, της συλλογής χειρογράφων, της συλλογής 
ιστορικών, φωτογραφικών και πάσης φύσεως αρχείων 
πλην αυτών των πολιτικών προσωπικοτήτων και του 
οπτικοακουστικού αρχειακού υλικού. 

Η μέριμνα για τη φύλαξη, την ανάπτυξη και την τεκμη¬ 
ρίωση των Ειδικών Συλλογών και της Συλλογής Έργων 
Τέχνης της Βουλής. 

Η εξυπηρέτηση της πρόσβασης των πολιτών στα πα¬ 
ραπάνω αρχεία και συλλογές. 

Η μέριμνα για την ενημέρωση και την ανάπτυξη της 
έντυπης και ψηφιακής ελληνόγλωσσης και ξενόγλωσσης 
συλλογής εφημερίδων και περιοδικών, την τεκμηρίωση 
και αρχειοθέτησή της, καθώς και την ανάπτυξη των 
συλλογών από παραγγελίες, δωρεές, ανταλλαγές κατά 
νόμο, προσφορές, την τεκμηρίωση και διαχείριση του 
τρέχοντος βιβλιακού υλικού και την εξυπηρέτηση του 
κοινού με το σύνολο των συλλογών της Βιβλιοθήκης. 

β) Τμήμα Βιβλιοθήκης Πόλεως (Καπνεργοστάσιο) και 
Διαχειρίσεως Συστημάτων Βιβλιοθήκης. 

Η ευθύνη για τη λειτουργία της Βιβλιοθήκης Πόλεως 
στο παλαιό Καπνεργοστάσιο, του βιβλιοστασίου και του 
αναγνωστηρίου της. 

Η μέριμνα για την υποστήριξη των υπολογιστικών συ¬ 
στημάτων της Βιβλιοθήκης, καθώς και για τη δημιουργία 
και τη διαχείριση των ηλεκτρονικών αρχείων της. 

Η εισαγωγή νέων εφαρμογών και η ενσωμάτωση Νέων 
Τεχνολογιών στις υποδομές της Βιβλιοθήκης. 

Η μέριμνα για την ψηφιοποίηση και μικροφωτογράφη- 
ση των Συλλογών της Βουλής και για τη λειτουργία και 
ενημέρωση της ιστοσελίδας της Βιβλιοθήκης. 

γ) Τ μήμα Διατηρήσεως και Συντηρήσεως Έντυπου 
Υλικού και Έργων Τέχνης. 


Η μέριμνα για τις συνθήκες διατήρησης του έντυπου 
υλικού της Βιβλιοθήκης, των μικροταινιών και των έργων 
τέχνης και η πραγματοποίηση τακτικών ελέγχων σε 
όλους τους χώρους αποθήκευσης και χρήσης αυτών. 

Η συντήρηση βιβλίων, εφημερίδων, περιοδικών, χει¬ 
ρογράφων, εγγράφων, έργων ζωγραφικής και άλλων 
έργων τέχνης των συλλογών που ανήκουν στη Βουλή. 

δ) Τ μήμα Μπενακείου Βιβλιοθήκης και Συλλογών Πο¬ 
λιτικών Προσωπικοτήτων 

Η ευθύνη για τη λειτουργία της Μπενακείου Βιβλιοθή¬ 
κης, της συλλογής Ψυχάρη, των υπόλοιπων αυτοτελών 
συλλογών, του βιβλιοστασίου και του αναγνωστηρίου 
της ' 

Η μέριμνα για τη φύλαξη, την ανάπτυξη και την τεκ¬ 
μηρίωση των συλλογών πολιτικών προσωπικοτήτων και 
του οπτικοακουστικού αρχειακού υλικού. 

Η εξυπηρέτηση των επισκεπτών της Μπενακείου Βι¬ 
βλιοθήκης, καθώς και η εξυπηρέτηση του κοινού με το 
σύνολο των συλλογών των πολιτικών προσωπικοτήτων.» 

Άρθρο 9 

Το άρθρο 87 (πρώην 93) τροποποιείται ως εξής: 

1. Η παράγραφος 2 αντικαθίσταται ως εξής: 

«2. Προϊστάμενος της Γ ενικής Διευθύνσεως Κοινοβου¬ 
λευτικού Έργου τοποθετείται υπάλληλος, κατά προτί¬ 
μηση πτυχιούχος Νομικής, των κλάδων ΠΕΙ Διοικητικού 
ή ΠΕ3 Στενογράφων, της Γ ενικής Διευθύνσεως Διεθνών 
Σχέσεων και Επικοινωνίας υπάλληλος του κλάδου ΠΕ8 
Διεθνών και Δημοσίων Σχέσεων ή ΠΕΙ που γνωρίζει 
άριστα την αγγλική ή γαλλική ή γερμανική γλώσσα και 
της Γενικής Διευθύνσεως Διοικητικής Υποστηρίξεως 
υπάλληλος του κλάδου ΠΕΙ Διοικητικού ή ΠΕ2 Οικονομι¬ 
κού ή ΠΕ4 Πληροφορικής ή ΠΕ6 Μηχανικών. Σε περίπτω¬ 
ση ελλείψεως ή ακαταλληλότητας τοποθετούνται σε 
οποιαδήποτε από τις τρεις αυτές Γ ενικές Διευθύνσεις 
υπάλληλοι άλλων κλάδων ΠΕ, που γνωρίζουν άριστα 
τουλάχιστον μία από τις παραπάνω ξένες γλώσσες.» 

2. Στην παράγραφο 3 διαγράφονται οι φράσεις «της 
Γ ενικής Διευθύνσεως ΝομοθετικούΈργου και Κοινοβου¬ 
λευτικού Ελέγχου» και «της ίδιας Γ ενικής Διευθύνσεως». 

3. Η παράγραφος 4 αντικαθίσταται ως εξής: 

«4. Προϊστάμενοι των Διευθύνσεων Διαρκών Επιτρο¬ 
πών και Ειδικών Μόνιμων Επιτροπών τοποθετούνται 
υπάλληλοι των κλάδων ΠΕΙ Διοικητικού ή ΠΕ3 Στενο¬ 
γράφων.» 

4. Στην παράγραφο 6 διαγράφονται οι φράσεις «της 
Γ ενικής Διευθύνσεως Ανθρώπινου Δυναμικού» και «της 
ίδιας Γ ενικής Διευθύνσεως». 

5. Στην παράγραφο 7 διαγράφονται οι φράσεις «της 
Γ ενικής Διευθύνσεως Οικονομικών Υπηρεσιών και Τ εχνι- 
κής Υποστηρίξεως», «της ως άνω Γ ενικής Διευθύνσεως» 
και «της ίδιας Γ ενικής Διευθύνσεως». 

6. Η παράγραφος 8 αντικαθίσταται ως εξής: 

«8. Προϊστάμενος της Διευθύνσεως Βιβλιοθήκης της 
Βουλής τοποθετείται υπάλληλος του κλάδου ΠΕ7 Βι- 
βλιοθηκονόμων ή ΤΕ4 Βιβλιοθηκονόμων.» 

7. Η παράγραφος 9 αντικαθίσταται ως εξής: 

«9. Προϊστάμενοι των Τμημάτων Νομοθετικής Λειτουρ¬ 
γίας και Γραμματείας της Δ/νσεως Νομοθετικού Έργου 
τοποθετούνται υπάλληλοι, κατά προτίμηση πτυχιούχοι 
Νομικής, του κλάδου ΠΕΙ Διοικητικού.» 

8. Η παράγραφος 10 αντικαθίσταται ως εξής: 

«10. Προϊστάμενοι των Τμημάτων Αναφορών, Ερωτή¬ 
σεων και Αιτήσεων Καταθέσεως Εγγράφων και Επε- 
ρωτήσεων τοποθετούνται υπάλληλοι του κλάδου ΠΕΙ 
Διοικητικού ή ΠΕ7 Βιβλιοθηκονόμων ή ΤΕ1 Διοικητικού 
και σε περίπτωση ελλείψεως ή ακαταλληλότητας υπάλ¬ 
ληλοι του κλάδου ΔΕΙ Διοικητικού-Λογιστικού ή ΔΕ2 
Υπαλλήλων Γραφείου.» 

9. Η παράγραφος 11 και μετά τη φράση «ΔΕ8 Στενο¬ 
γράφων» αντικαθίσταται ως εξής: 

«του Τμήματος Εκδόσεως πρακτικών της Βουλής της 
ίδιας Διευθύνσεως τοποθετείται υπάλληλος του κλάδου 
ΠΕΙ Διοικητικού ή του κλάδου ΤΕ1 Διοικητικού και του 
Τμήματος Αρχείου και Ευρετηριάσεως της ίδιας Διευ- 
θύνσεως υπάλληλος του κλάδου ΤΕ1 Διοικητικού και σε 
περίπτωση ελλείψεως ή ακαταλληλότητας υπάλληλοι 
του κλάδου ΔΕΙ Διοικητικού - Λογιστικού ή ΔΕ2 Υπαλ¬ 
λήλων Γ ραφείου.» 

10. Στην παράγραφο 12, μετά τις λέξεις «Διαρκών Επι¬ 
τροπών» τίθεται «και» και διαγράφονται οι λέξεις «και 
πρακτικών Επιτροπών». 

11. Στον πρώτο στίχο της παραγράφου 14 αντί της 
λέξεως «και» τίθεται «,» και διαγράφονται οι λέξεις «και 
των Τμημάτων Υποδομών και Περιφερειακών Δραστη¬ 
ριοτήτων». 

Επίσης, διαγράφεται η φράση «του Τμήματος Κινήσε- 
ως Οχημάτων της Διευθύνσεως Ανθρώπινου Δυναμικού 
και Επιμορφώσεως τοποθετείται υπάλληλος του κλά¬ 
δου ΠΕΙ Διοικητικού ή ΤΕ1 Διοικητικού ή ΔΕ6 Οδηγών 
Οχημάτων.» 

. 12. Στο τέλος της παραγράφου 16 προστίθεται φράση 
ως εξής: «Προϊστάμενος του Τμήματος Διαχειρίσεως 
και Κινήσεως Οχημάτων τοποθετείται υπάλληλος του 
κλάδου ΠΕΙ Διοικητικού ή ΠΕ2 Οικονομικού ή ΤΕ1 Διοι¬ 
κητικού ή ΤΕ2 Οικονομικού ή ΔΕ6 Οδηγών Οχημάτων.» 

13. Η παράγραφος 17 αντικαθίσταται ως εξής: 

«17. Προϊστάμενοι των Τμημάτων της Διευθύνσεως 
Τεχνικών Υπηρεσιών τοποθετούνται: στο Τμήμα Κτιρί¬ 
ων και Περιβάλλοντος Χώρου υπάλληλος του κλάδου 
ΠΕ6 Μηχανικών ή ΤΕ6 Μηχανικών εκτός της ειδικότητας 
Ηλεκτρολόγου ή Μηχανολόγου Μηχανικού, στο Τμήμα 
Ηλεκτρολογίας-Μηχανολογίας υπάλληλος του κλάδου 
ΠΕ6 Μηχανικών ειδικότητας Ηλεκτρολόγου ή Μηχα¬ 
νολόγου Μηχανικού, στο Τμήμα Καθαριότητας υπάλ¬ 
ληλος του κλάδου ΔΕΙ Διοικητικού-Λογιστικού ή ΔΕ2 
Υπαλλήλων Γραφείου και σε περίπτωση ελλείψεως ή 
ακαταλληλότητας υπάλληλος άλλου κλάδου ΔΕ και στο 
Τμήμα Τεχνιτών και Εργατών υπάλληλος του κλάδου 
ΔΕ7 Τεχνικών Ειδικοτήτων και σε περίπτωση ελλείψεως 
ή ακαταλληλότητας υπάλληλος άλλου κλάδου ΔΕ.» 

14. Η παράγραφος 18 αντικαθίσταται ως εξής: 

«18. Προϊστάμενοι των Τμημάτων Κοινοβουλευτικής 
Βιβλιοθήκης και Μπενακείου Βιβλιοθήκης και Συλλογών 
Πολιτικών Προσωπικοτήτων της Διευθύνσεως Βιβλιοθή¬ 
κης της Βουλής τοποθετούνται υπάλληλοι του κλάδου 
ΠΕ7 Βιβλιοθηκονόμων ή ΤΕ4 Βιβλιοθηκονόμων και σε 
περίπτωση ελλείψεως ή ακαταλληλότητας υπάλληλοι 
του κλάδου ΔΕΙ Διοικητικού-Λογιστικού, του Τμήματος 
Βιβλιοθήκης Πόλεως (Καπνεργοστάσιο) και Διαχειρί¬ 
σεως Συστημάτων Βιβλιοθήκης της ίδιας Διευθύνσεως 
υπάλληλος του κλάδου ΠΕ4 Πληροφορικής ή ΠΕ7 Βιβλιο¬ 
θηκονομίαν ή ΤΕ3 Πληροφορικής ή ΤΕ4 Βιβλιοθηκονόμων 


ή ΤΕ5 Ηλεκτρονικών ή ΤΕ10 Γραφιστικής και Τεχνολο¬ 
γίας Γραφικών Τεχνών και του Τμήματος Διατηρήσεως 
και Συντηρήσεως Έντυπου Υλικού και Έργων Τέχνης 
υπάλληλος του κλάδου ΠΕΙ 0 ΣυντηρητώνΈργων Τ έχνης 
και Αρχαιοτήτων ή ΤΕ7 ΣυντηρητώνΈργων Τέχνης και 
Αρχαιοτήτων.» 

15. Η παράγραφος 20 καταργείται, αναριθμούμενων 
των επόμενων παραγράφων. 

16. Στην αρχή της παραγράφου 22 (πρώην 23) η φράση 
«του Γ ραφείου ... άλλου κλάδου ΔΕ και» απαλείφεται. 

ΤΜΗΜΑ ΤΕΤΑΡΤΟ 
ΤΕΛΙΚΕΣ ΔΙΑΤΑΞΕΙΣ 

Άρθρο 10 

Το άρθρο 164Α (πρώην 170Α) αντικαθίσταται ως εξής: 

«1. Προϊστάμενοι οργανικών μονάδων των υπηρεσι¬ 
ών της Βουλής, που υπηρετούν κατά την ημερομηνία 
ισχύος του παρόντος, εφόσον προκύπτει ανάγκη από 
την εφαρμογή των διατάξεων αυτού, τοποθετούνται με 
απόφαση του Προέδρου της Βουλής ή του κατά περί¬ 
πτωση αρμόδιου οργάνου, για το υπόλοιπο της θητείας 
τους, σε αντίστοιχες θέσεις οργανικών μονάδων με τις 
ίδιες συναφείς αρμοδιότητες. 

2. Προϊστάμενοι Γ ενικών Διευθύνσεων, που έχουν επι- 
λεγεί από την Επιτροπή Κανονισμού της Βουλής, ως 
όργανο επιλογής προϊσταμένων Γ ενικών Διευθύνσεων, 
πριν την έκδοση της παρούσης αποφάσεως, σε περί¬ 
πτωση που η Γ ενική Διεύθυνσή τους συγχωνεύεται, προ- 
'ΐστανται της νέας ενιαίας Γ ενικής Διεύθυνσης, που προ¬ 
κύπτει από τη συγχώνευση, σύμφωνα με τις διατάξεις 
του παρόντος. Για τους προϊσταμένους αυτούς ισχύουν 
αναλόγως οι διατάξεις του άρθρου 6 της από 18-11-2012 
πράξης Νομοθετικού Περιεχομένου (ΦΕΚ Α/228). 

3. Με την επιφύλαξη της προηγούμενης παραγράφου, 
θητεία Προϊσταμένου Γ ενικής Διεύθυνσης που συγχω¬ 
νεύεται λήγει, το αργότερο, μετά την παρέλευση τριών 
(3) μηνών από την ημερομηνία ισχύος του παρόντος, 
οπότε συγχωνεύεται και η εν λόγω οργανική μονάδα. 

Το β' εδάφιο της παραγράφου 2 του παρόντος άρθρου 
εφαρμόζεται μέχρι την πάροδο του ανωτέρου τριμήνου. 

4. Γ ια τις ανάγκες εύρυθμης λειτουργίας των Γ ενικών 
Διευθύνσεων της Βουλής, που συνιστώνται με την πα¬ 
ρούσα, οι Προϊστάμενοι αυτών δύναται να επιλεγούν 
από την ημερομηνία εκδόσεώς της, με θητεία που άρ- 
χεται από την 1-1-2013. 

5. Μέχρι την πλήρωση των θέσεων των Προϊσταμένων 
των υπηρεσιακών μονάδων της Βουλής, οι οποίες συνι- 
στώνται με τις διατάξεις του παρόντος, οι υφιστάμενες 
μονάδες εξακολουθούν να λειτουργούν και να ασκούν 
τις αρμοδιότητες σύμφωνα με τις ισχύουσες, κατά την 
έναρξη ισχύος του παρόντος, σχετικές διατάξεις. 

6/Οπου στον τροποποιούμενο Κανονισμό γίνονται πα¬ 
ραπομπές σε άρθρα του, οι παραπομπές αυτές νοούνται 
ότι γίνονται στα αναριθμούμενα με την παρούσα άρθρα. 

Αρθρο 11 

Όπου στον Κανονισμό της Βουλής (Μέρος Κοινοβου¬ 
λευτικό και Μέρος Β'),όπως ισχύει και στις αποφάσεις 
Προέδρου της Βουλής, οι οποίες έχουν εκδοθεί σύμ¬ 
φωνα με το άρθρο 100 (πρώην 106), όπως ισχύουν, ανα- 
φέρονται Γενικές Διευθύνσεις, Διευθύνσεις ή Τμήματα 
με τη μέχρι την παρούσα τροποποίηση ονομασία και 
οργανική ένταξη, νοούνται με τη νέα ονομασία και ορ- 

γανική ένταξη, όπως αυτή προκύπτει από τα άρθρα 1 
έως και 10 της παρούσας. 

Άρθρο 12 
Έναρξη ισχύος 

Η ισχύς των διατάξεων της παρούσας αρχίζει από την 
1η Ιανουάριου 2013. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Δεκεμβρίου 2012 

Ο ΠΡΟΕΔΡΟΣ ΤΗΣ ΒΟΥΛΗΣ 

ΕΥΑΓΓΕΛΟΣ-ΒΑΣΙΛΕΙΟΣ I. ΜΕΪΜΑΡΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ; 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ,Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: Ιι1ίρ://νννννν.β1.9ΐ· - β-πιαΜ: ννβόπΐ33ΐβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΓ0ΔΙΪΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 













































































